Foto: EPA-EFE/PANTELIS SAITAS Gretsiya parlamenti Yekaterina Sakellaropuluning mamlakat prezidentligiga saylanishiga ovoz berdi. Bunga qadar Sakellaropulu oliy ma’muriy sud raisi lavozimida ishlab kelayotgandi. U mamlakat tarixida eng yuqori lavozimni egallagan ilk ayol bo‘ldi. 63 yoshli Sakellaropuluning nomzodini prezidentlikka Gretsiya bosh vaziri Kiriakos Mitsotakis ilgari surgandi. Yekaterina Sakellaropulu 1956 yilda Saloniki shahrida tug‘ilgan. U 1987 yilda Afina universitetining yuridik fakultetini tamomlagan, 1989-1990 yillarda Parij universitetida konstitutsion va ma’muriy huquq bo‘yicha o‘qishni davom ettirgan.